Document ID: /roh_data/filtered/fineweb-2-filterrobots_roh.jsonl.gz/39458

Per l'emprima giada èn a disposiziun per la publicitad las registraziuns da tun dals process da Nürnberg suenter la Segunda Guerra mundiala. Il museum da Holocaust a Washington ha fatg accessibel online questas registraziuns sco er singulas cumprovas filmicas dals process.
Tenor il museum pon ins tadlar 775 uras audiziuns e guardar 37 documents da film. Ils original èn en salv tar il tribunal internaziunal a Den Haag. Il 2017 aveva la dretgira lubì la digitalisaziun dal material. Quai ha cuzzà dus onns ed è vegnì realisà cun agid dal museum da Holocaust, il lieu commemorativ Schoah a Paris ed il tribunal internaziunal.
Quest venderdi avant exact 75 onns, il november dal 1945, han cumenzà ils process da Nürnberg nua che nazis en posiziuns a la testa han stuì sa responsar avant dretgira. Il process è ì a fin cun 12 sentenzias a la mort.